Ոսկե ժամ (լուսանկարչություն)

thumb|upright=1.35|Ցերեկային լույսի և ոսկե ժամի համեմատություն, Նյուբարի Ռեյսքորս

Լուսանկարչության մեջ «ոսկե ժամը» օրվա ժամ է, արևածագից քիչ անց կամ մայրամուտից առաջ, որի ընթացքում ցերեկային լույսն ավելի կարմիր է և ավելի փափուկ, քան այն ժամանակ, երբ արեգակը բարձր շողում է երկնքում։

Ոսկե ժամը երբեմն կոչվում է նաև «կախարդական ժամ»։ Այն այդպես անվանում են հիմնականում կինեմատոգրաֆիստները և լուսանկարիչները։ Այս ժամերին երկնքի պայծառությունը համընկնում է փողոցային լուսավորության, փողոցային նշանների, մեքենաների լույսերի ու լուսավորված պատուհանների լույսի հետ։

Արևածագին նախորդող կամ մայրամուտին հաջորդող ոսկե ժամից առաջ ժամանակահատվածը կոչվում է «կապույտ ժամ»։ Սա այն ժամանակն է, երբ արևը զգալիորեն խորն է հորիզոնում։ Արևի ոչ ուղիղ ճառագայթները կապույտ ստվեր են ստանում։ Այս ժամանակ ստվերները հստակ չեն, քանի որ արևը դեռևս ոչ լիարժեք ծագել է, ոչ էլ արդեն մայր է մտել։

## Մանրամասներ
[thumb|left|Ցերեկային լույսի գունային ջերմաստիճանը տատանվում է օրվա ժամերին։ Այն մոտավորապես լինում է 2,000 K  [արևածագից կարճ ժամանակ անց և մինչև մայրամուտը, մոտավորապես 3,500 K «ոսկե ժամի» ընթացքում և մոտավորապես 5,500 K կեսօրին։ Գունային ջերմաստիճանը կարող է նշանակալիորեն փոխվել նաև՝ կախված աշխարհագրական լայնությունից, սեզոնից և եղանակային պայմաններից։]]

Երբ արևը հորիզոնի ներքևում է, արև ճառագայթներն ավելի երկար ճանապարհ են անցնում Երկրի մթնոլորտով, այսպիսով լուսավորության մեծ մասը հասնում է երկնքից` նվազեցնելով լույսի հարաբերությունը։ Տեխնիկապես սա լույսի դիֆուզիայի ձև է։ Ավելի շատ կապույտ լույս է ցրվում, այսպիսով եթե արևը շողում է, դրա լույսն ավելի կարմիր է թվում։ Ավելին, արևի ցածր անկյունը հորիզոնի նկատմամբ ստեղծում է ավելի երկար ստվերներ։

«Ժամ» տերմինը հարաբերականորեն է օգտագործվում։ Այս երևույթի տևողությունը հստակ նշված չէ և տարբերվում է ըստ եղանակի ու աշխարհագրական լայնության։ Լույսի բնութագրիչները որոշվում են ըստ արևի բարձրության, արևի՝ հորիզոնում շարժվելը և որոշակի բարձրությունը կախված է դիրքի աշխարհագրական լայնությունից և տարվա ժամանակաշրջանից։

Լոս Անջելեսում արևածագից առաջ և մայրամուտից հետո արևի բարձրությունը մոտավորապես 10-12° է։

Հասարակածին մոտ գտնվող դիրքում նույն բարձրությունը տևում է ավելի քիչ, քան մեկ ժամը, իսկ հասարակածից հեռու վայրերում այն տևում է ժամից ավել։ Հասարակածից բավականաչափ հեռու վայրերում արևը կարող է չհասնել 10°-ի, և ոսկե ժամը որոշակի սեզոնների կարող է տևել ամբողջ օրը։

Կեսօրին պայծառ փայլող արևը կարող է ստեղծել ուժեղ գունանշումներ և մուգ ստվերներ։ Լուսակայման աստիճանը կարող է տարբեր լինել, քանի որ տարբեր տեսախցիկներ ու լուսանկարչական պարագաներ տարբեր դիապազոններ ունեն։

Այս լուսային հարցը կարևոր է հատկապես դիմանկարներ անելիս, որտեղ առկայծումը հաճախ անհրաժեշտ է՝ մարմնի ու դեմքի լուսային հարաբերակցությունը պահելու համար։

Քանի որ հակադրությունը ոսկե ժամին ավելի քիչ է, ստվերներն ավելի պարզ են, և գունանշումներն ավելի բաց են։ Բնանկարչության մեջ ցածր արևի տաք գույները հաճախ շատ ցանկալի են՝ տեսարանի գույները հարստացնելու համար։ Սա բնանկարչության համար լավագույն պահն է համարվում։


File:Bangkok skytrain sunset.jpg|Բանգկոկը ոսկե ժամի պահին
File:Portrait of a young boy with cotton necklace.jpg|Ոսկե ժամին արված դիմանկար
File:Sunset at Long Beach (South Africa).jpg|Ոսկե ժամը Հարավաֆրիկյան Հանրապետությունում, Լոնգ Բիչում
File:Jakarta golden hour.jpg|Տեսարան Ջակարտայի երկնքից՝ ոսկե ժամին


## Ծանոթագրություններ

## Մատենագրություն

* Bermingham, Alan. 2003. *Location Lighting for Television*. Boston: Focal Press. 
* Lynch, David K., and William Livingston. 1995. *Color and Light in Nature*. Cambridge: Cambridge University Press. 
* Lynch-Johnt, Barbara A., and Michelle Perkins. 2008. *Illustrated Dictionary of Photography: The Professional's Guide to Terms and Techniques*. Buffalo, NY: Amherst Media, Inc. 
* Singleton, Ralph S., and James A. Conrad. 2000. *Filmmaker's Dictionary*. 2nd ed. Ed. Janna Wong Healy. Hollywood, California: Lone Eagle Publishing Company. 
* Thomas, Woodlief, ed. 1973. *SPSE Handbook of Photographic Science and Engineering*. New York: John Wiley and Sons. 

## Արտաքին հղումներ

* Golden Hour Calculator
* Twilight Calculator – Blue Hour / Golden Hour Table
* Golden Hour Photography: A Landscape Photographer's Guide

Կատեգորիա:Գեղագիտություն
Կատեգորիա:Մթնոլորտային օպտիկական երևույթներ
Կատեգորիա:Գեղեցկություն
Կատեգորիա:Կինեմատոգրաֆիա
Կատեգորիա:Էսթետիկայի հասկացություններ
Կատեգորիա:Բնության երևույթներ
Կատեգորիա:Կինոարտադրություն
Կատեգորիա:Լուսանկարչություն